મકર : જો આપ બિઝનેસ સાથે જોડાયેલા હશો તો તેમાં વિસ્તરણ કે નવા પ્રોજેક્ટનું આયોજન પ્રથમ દિવસે શક્ય બનશે. વડીલો અને મોટાભાઈ બહેનો તેમજ મિત્રોના સહકારથી તમે લાભ થાય તેવા કાર્યો પાર પાડી શકશો. તારીખ 20 દરમિયાન વિદ્યાર્થીઓને વિધ્ન આવી શકે છે. તમારી માનસિક ચંચળતા વધુ પડતી રહેશે અથવા કોઈ અજાણી બેચેની તમને અભ્યાસમાં એકચિત્ત નહીં થવા દે. ખર્ચની સંભાવના પણ રહેશે. તારીખ 23થી આપના બેન્કિંગ કાર્યો નિર્વિધ્ન પુરા થશે. ભાગ-દોડ તથા પરિશ્રમ વધુ રહેશે પરંતુ તમારામાં જાણે ઉર્જાનો સંચાર થતો હોય તેવું લાગશે અને તમારો ઉત્સાહ તમને કોઈપણ કામ ઝડપથી કરવા માટે પ્રેરશે. તારીખ 23 અને 24ના રોજ આકસ્મિક ઈજા, વીજ કરંટ, વિવાદોથી બચવાની સલાહ છે. વિજાતીય સંબંધોમાં પણ તમારામાં આક્રમકતા વધુ દેખાશે. સપ્તાહના અંતિમ ચરણમાં ભાવનાત્મક રીતે આપ સુદૃઢ અને સક્ષમ બનશો. વ્યવસાયિક નિર્ણયો સંપૂર્ણપણે આપની તરફેણમાં રહેશે. પ્રોફેશનલ જીવનમાં પરિવારના સભ્યોનો સહયોગ મળશે. સામાજિક અને જાહેરક્ષેત્રે આપની ખ્યાતિ વધશે. ભાગીદારો સાથે સંબંધો સૂમેળભર્યા રહેશે. આયાત- નિકાસ સાથે સંકળાયેલા વેપારીઓને ધંધામાં લાભ અને સફળતા મળશે.